*‏*

*יום ראשון 17 אוגוסט 2014*

***צוות ש"פ בגולן : סיכום ישיבה מיום – 12/8/2014***

משתתפים:

רט"ג - שרון לוי.

קק"ל – אפי נעים.

מועצה אזורית גולן - מיכה ואן ראלטה-הועדה החקלאית, קובי גביש-יחידת שטחים פתוחים.

**נושאים לדיון:**

1. בקשת נטור להרחבת נחלות חקלאיות.
2. הרחבת נחלות חקלאיות – סקירה כללית.
3. הרחבת נחלות חקלאיות בגוש מרכז.
4. **בקשת נטור**

הישוב הגיש בקשה להרחבת נחלות חקלאיות בשטח המיועד ל"תוספת מוצעת לשטח יער-מרחב חיפוש",

מצ"ב חוות דעת של מיקי ליפשיץ בנדון. (נספח א).

במהלך הדיון עלו הנקודות הבאות:

1. תוכנית אב לשטחים פתוחים אמורה לתת מענה לצרכים בהווה ולצרכים עתידיים.
2. ראוי שבשלב זה ניצמד להוראות והנחיות התוכנית, ונשלב את הצרכים בשטחים המיועדים לכך.
3. כל פיתוח חקלאי באזור המיועד לשמש כפרוזדור אקולוגי, עלול לקטוע את הרצף אותו רצינו לשמר.
4. כדאי לבחון את המהלך גם בהקשר להגדרות התוכנית, ולאפשר פיתוח חקלאי מבוקר, לצד מעקב רציף אחר שמירת השטח כפרוזדור אקולוגי.

הוחלט **–** הנושא יועבר לעיונו של יהל פורת אקולוג הקק"ל. יהל יבחן את השטח וינסה לתת מענה לשאלה: האם פיתוח חקלאי בהיקף המבוקש, יכול להשתלב בצורך לשמר את השטח כפרוזדור אקולוגי – או כאחו גולני ע"פ ההגדרות שבתוכנית אב לשטחים פתוחים.

1. **הרחבת נחלות –סקירה כללית**

במהלך השנה הקרובה יידרשו אישורים רבים להרחבת נחלות חקלאיות בגולן.

להעמקת הידע של חברי הצוות בתחום, ניתנה סקירה כוללת לגבי אפיון השטחים וצורכי המים.

התוכנית לרחבת נחלות חקלאיות התמקדה במספר אזורים שבהם אותרו חלקות קרקע מתאימות לצרכי חקלאות. האיתורים נעשו ע"י יהושוע מאגר במהלך השנים 2006 – 2009. בין הקריטריונים לאיתורים – איתור שטחים ששימשו לחקלאות בעבר ההיסטורי של המקום.

תוכנית אב לשטחים פתוחים בגולן, התייחסה לאיתורים הראשוניים, והגדילה ביותר מפי 3 את סך השטח הנדרש להרחבת הנחלות החקלאיות.

כרע מרוכזים השטחים ב 4 אזורים:

אזור דלאווה – מתוך כ 10000 דונם שאותרו ע"י יהושוע מאגר, נותרו כ 1700 דונם בעלי פוטנציאל, שאושרו ע"י צה"ל.

בעמק הבכא – מתוך כ 10000 דונם אפשריים נותרו כיום כ 2000 דונם, שעברו את אישורה של ועדת קרקעות ועוד כ 3700 דונם מיועדים לשמש ככאלו, לאחר שיפונו ממוקשים.

אזור תל פארס – רוב השטח המיועד אושר בועדת קרקעות. חלק אחר נמצא בתהליך סופי של אישורים מועדת קרקעות. כ 800 דונם פנויים כרגע למשקים נוספים.

גוש מרכז – כרגע לפני ביצוע עקב החלטת ממשלה לתקצוב פיתוח הקרקע במקום.

מיקום השטחים מרמג"ש צפונה, מגובה של כ 400 מ'.

סה"כ אותרו כ 6800 דונם.

ההחלטה למקם את השטחים במקומות שסומנו קשורה גם בתכנון הובלת מים לשטחים אלו. הקו המתוכנן מתחיל ב T.A.P LINE ומשם מתפצל אל החלקות.

ריכוז החלקות בגושים גדולים עונה על צרכי החקלאים מחד ועל צרכי שמירת טבע מאידך.

חלק מהצרכים בגוש מרכז כ 22% מסך החלקות נמצאים באזור משולב. (פרוט פריסת השטחים ע"פ אזורי תכנון בנספח ב המצ"ב).

בדיון הועלו הנקודות הבאות:

1. בהנחה שחלקות מסוימות לא אותרו בשל בעיות ניקוז האם לא נכון יהיה להפנות תקציבים נוספים לפעולות הנדרשות לניקוז, ובכך להיצמד לשטחים המיועדים להרחבת נחלות בלבד?
2. סך החלקות המיועדות להרחבת נחלות חקלאיות הוא נתון ידוע, במידה וילקח שטח מ"אזור משולב" הוא יישאר כשטח ללא פיתוח חקלאי, באזור המיועד לפיתוח חקלאי.
3. התקציב העומד כרגע לצורכי פיתוח הקרקע, מוגבל. יידרש תקציב נוסף – כבר כיום - להשלמת הפיתוח של תשתיות המים הנדרשות. כניסה אל עבודות ניקוז מיוחדות לצורך הכשרת שטחים לחקלאות , תעכב אם לא תעצור לחלוטים, את האפשרות לספק נחלות חקלאיות בטווחים הקרובים באזור המרכז.

הוחלט:

1. הצוות ממליץ לאשר את הרחבת הנחלות החקלאיות באזור המרכז, גם בשטחים המוגדרים כרגע כאזור משולב.
2. הצוות ממליץ לבצע בשטחים אלו – שטחים הנמצאים ב"אזור משולב" - סקר טבע, לצורך תיעוד הקיים.

הערה כללית – צוות שטחים פתוחים, יגבש המלצות, שיועברו אל המנהלת. מנהלת השטחים הפתוחים תקבל החלטות בנושאים אלו.

המפגש הבא של הצוות יתקיים ב 3/9/2014 בשעות 13:00-14:30. בחדר הישיבות של המועצה.

נושאים לדיון:

1. טכס השקה של תוכנית אב לשטחים פתוחים.
2. חקלאות מקיימת/תומכת סביבה.
3. נחלות חקלאיות בדלווה.

סיכם: קובי גביש

העתקים:

חברי הצוות

אורי קלנר – סגן ראש המועצה האזורית גולן .

חגי ניר - מרכז משק, נטור

נספח א

 מיקי ליפשיץ –יועץ סביבתי

 miklipsch@gmail.com 052-3689611

 ת.ד 496 רמת ישי 30095

**הרחבת משבצת חקלאית נטור –**

**דרום מזרח לתל פרס ,334 דונם**.

חוות דעת ראשונית

המסמך מבוסס על תצפית שטח מתל פרס ומשטח גובל במשבצת מזרחית של רמת מגשימים.

לא נערך סיור מדוקדק בתוך השטח הנדון. תובנות והמלצות נעשו על פי ניתוח תצ"א והתייחסות למרכיבי תכנית אב לשטחים פתוחים בגולן.

הרחבת השטח החקלאי של נטור מתאפשרת סטטוטורית בהתאמה להוראות **תמ"א 35** (מרקם שימור ארצי) **ותמ"מ** **3/2** (מרחב פתוח).

**תכנית אב לשטחים פתוחים בגולן** מייעדת השטח הנדון ל"תוספת מוצעת לשטח יער – מרחב חיפוש".

בייעוד זה : "שטחים שלא אושרה בתחומם תכנית מקומית ליער, יחולו מעליהם ההוראות על שטח אחו גולני, כהגדרתו במסמכי תכנית זו" (תוכנית אב לשטחים פתוחים בגולן סע' ג. 4. 3).
אחו גולני יהיה ללא פיתוח חקלאי (שם , סע' ג. 5. 1 ).
אם כך הרחבה חקלאית זו היא בגדר חריגה מהמלצות תכנית האב.

ברם, הבקשה לחו"ד נתנה על רקע יזמה וסקר לאיתור שטחים להרחבה חקלאית ,שנעשה בטרם אישורה של תכנית האב , וכן על הסכמה/נטייה עקרונית על הרחבת השטח הנדון. נטור פנתה לגורמים המוסמכים על מנת לקדם פיתוח השטח לצורך הכשרה ועיבוד חקלאי.

**הערכות של תכנית האב על שטח ההרחבה :**

*מפת ערכיות אקולוגית* מדרגת את השטח ברמה ה'(בסולם א'-ו').
*מפת ערכים בנוף* איננה מגדירה את השטח כבעל ערך. תל פרס מוגדר כערך אך אין לראות בשימוש חקלאי שבנדון גורם המפריע/מפחית מערכו של התל המוקף בשטחי חקלאות סביבו.
*מפת ערכיות תרבות ומורשת* איננה מגדירה את השטח כבעל ערך.

**הערכות ראשוניות הנובעות מניתוח השטח**:

**השטח כמסדרון אקולוגי :**

השטח החקלאי הנדון מהווה גורם הפוגע ברצף שטחים טבעיים ברצועה צרה לאורך קו הגבול ובין האחרון לבין משבצת חקלאית מזרחית של רמת מגשימים.
יש לראות ברצועה זו פוטנציאל למסדרון אקולוגי מזרחי המחבר את המרחב הטבעי לאורך קו הגבול הדרומי והמזרחי ויוצר רצף עם רכס חזקה בצפון.

אמנם רצועה זו מופרת ע"י פעילות אנושית לאורך גדר המערכת ,ע"י תעלת נ.ט ושטחים חקלאיים במורדותיו המזרחיים של תל פרס, אך אין בכך לבטל את נחיצותה כמסדרון אקולוגי.

רוחב רצועת השטח הטבעי שיוותר עם פיתוח השטח יהיה כ- 600 מ' בלבד.

**בחינה מפורטת של ערכי טבע :**

לא נעשה סקר טבע במרחב הנדון ולא ידוע לי מה היקף תצפיות עדכניות של רט"ג.

ממערב לשטח הנדון נמצא ראש מסיל אל מדוורה((madawra ומקבץ נביעות(עין מדוורה ונוספים). כולם באגן נ. הרוקד.
המסיל מחובר בתעלה למאגר בוטמיה.

בסיור ביוני 2014 ומתצפית רחוקה, נראה כי המסיל משמר תנאים של בית גידול לח.

שתי הערכות ראשוניות אלה מחייבות נקיטה בגישה זהירה בשיח ההסכמות והתאום עם חקלאי קיבוץ נטור.

מוצע כי יבחן מידע קיים ,בעיקר ברט"ג וכן כי יבוצע סקר זוטא בפוליגון ההרחבה ובשטח הנותר בואכם גדר המערכת בדגש על המעיינות וערוצי המסיל .

בהנחה מחמירה כי יש לשמור ככל הניתן על הפוטנציאל האקולוגי של שטח זה, מוצע כי בהדברות עם נטור יועלו הנושאים הבאים המצורפים , בכפוף ובעוצמה התואמת את ממצאי השלמת מידע אקולוגי וקבלת החלטה בדבר שמירתו של מסדרון אקולוגי כמוצע לעיל.

**נושאים לדיון והסכמות :**

בטרם כניסה לדיון בנושאים המפורטים למטה **מוצע לבחון אפשרות שינוי גאומטריה של הפוליגון** לצורך הרחקתו מן המעיינות ולהשגת רוחב גדול יותר של הרצועה הטבעית ממזרח לו (הדבר תלוי בזכויות בקרקע ובממצאי מסמך סקר להרחבת נחלות בגולן).

1. הכשרת קרקע : פינוי/אופן ריכוז אבני סיקול ועודפי קרקע (ערימות ו/או סוללות(מיקומן ומידותיהן, בחינת אפשרות ליצירת מחסות לבע"ח.
2. הטמנה ושיקום נופי של צנרת מים עד ראש השטח
3. סוג המצעים של הדרכים החקלאיות בהיבט הנופי בעיקר.
4. ריכוז מבנים חקלאיים במערב השטח או במשולב עם המבנים של רמת מגשימים.
5. תכנון נופי של מבנים חקלאיים
6. גידור חלקות ,במידה וייושם : סוג רשת ומעברים לבעלי חיים.
7. טיפול בחומרי הדברה :אחסון, מאצרות, פינוי אריזות וכד'.הכל למניעת תשטיפים לכיוון המסיל.
8. פינוי/טיפול בגזם ואתר לטיפול/הרחקה של פירות( נשר/עודף/נגוע).
9. ממשק חקלאות תומכת סביבה – הפחתת שימוש חומרי הדברה של עשביה ומזיקים.

בנושא אחרון ניתן להגיע לתוצאות ממשיות ע"י מהלך מתמשך ושיטתי בהשתתפות החקלאים. זה יעד יישום חשוב של תכנית האב .אולי כאן ליד תל פרס ניתן לתקוע עוגן ראשון למהלך זה.

סיכום :

הרחבת משבצת חקלאית נטור היא הזדמנות ומקרה בוחן ליישום תכנית אב לשטחים פתוחים בגולן בכלל :

הטמעת הנחיות התוכנית באופן מדוקדק, גיבוש רמת תאום גבוהה בין מרכיבי המנהלת וצוות שטחים פתוחים, ושיח בונה עם החקלאים לגיבוש הבנות מוגדרות.

מיפוי חסרים מהותיים הנדרשים לטיפול נכון במקרה בוחן כגון זה יועיל לביצוע מהלכים שיטתיים להשלמת חסרים אלה ביישום כולל ורחב של תכנית האב(סקרים להערכת משאבי טבע ונוף, תכנית מסדרונות/רשת שטחים טבעיים /רזולוציה של יעודים ושימושים באזורים משולבים ואזורי חיפוש ונוספים)

וכאמור, בבסיס הדיון נמצאת העובדה כי הרחבה חקלאית זו חורגת מהנחיות תכנית האב.

כתב : מיקי ליפשיץ



נספח ב

פרוט הלימה של תאי השטח בגוש מרכז ל: תוכניות ארציות, מחוזיות ותוכנית אב לשטחים פתוחים בגולן. (מתוך מכתבו של אדר' אילן אייזן בנושא, מה 3/8/2014)

**תא שטח 1**:

* גודל תא השטח הינו 1650 דונם.

|  |  |
| --- | --- |
| עפ"י תמ"א/35 | בתשריט המרקמים נמצא תא השטח בתחום מרקם כפרי ובתשריט הנחיות סביבתיות לא נקבעו הנחיות מגבילות.  |
| תמ"א 22 | לא קיימות מגבלות על תא השטח |
| תמ"א 8  | לא קיימות מגבלות על תא השטח |
| תממ/3/2 | לא קיימות מגבלות על תא השטח |
| תוכנית אב שטחים פתוחים | תא השטח מתחלק בין אזור מוטה פיתוח חקלאי לאזור משולב.  |

**תא שטח 2** :

* גודל תא השטח הינו 2246 דונם.

|  |  |
| --- | --- |
| עפ"י תמ"א/35 | בתשריט המרקמים נמצא תא השטח בתחום מרקם כפרי, ובתשריט הנחיות סביבתיות לא נקבעו הנחיות מגבילות.  |
| תמ"א 22 | לא קיימות מגבלות על תא השטח |
| תמ"א 8  | לא קיימות מגבלות על תא השטח |
| תממ/3/2 | לא קיימות מגבלות על תא השטח |
| תוכנית אב שטחים פתוחים | תא השטח מתחלק בין אזור מוטה פיתוח חקלאי לאזור משולב. |

**תא שטח 3** :

* גודל תא השטח הינו 1615 דונם.

|  |  |
| --- | --- |
| עפ"י תמ"א/35 | בתשריט המרקמים נמצא תא השטח בתחום מרקם כפרי, ובתשריט הנחיות סביבתיות לא נקבעו הנחיות מגבילות.  |
| תמ"א 22 | קיימת סתירה מול התמ"א, שהגדירה את האזור המערבי של תא השטח כיער פארק מוצע. |
| תמ"א 8  | לא קיימות מגבלות על תא השטח |
| תממ/3/2  | לא קיימות מגבלות על תא השטח |
| תוכנית אב שטחים פתוחים | תא השטח נמצא בתחום אזור מוטה פיתוח חקלאי, ובתחום אזור יער המוצע לביטול על ידי קק"ל.  |

**תא שטח 4**:

* גודל תא השטח הינו 441 דונם.

|  |  |
| --- | --- |
| עפ"י תמ"א/35 | בתשריט המרקמים נמצא תא השטח בתחום מרקם כפרי, ובתשריט הנחיות סביבתיות לא נקבעו הנחיות מגבילות.  |
| תמ"א 22 | לא קיימות מגבלות על תא השטח |
| תמ"א 8  | לא קיימות מגבלות על תא השטח |
| תממ/3/2 | לא קיימות מגבלות על תא השטח |
| תוכנית אב שטחים פתוחים | השטח נמצא בתחום אזור מוטה פיתוח חקלאי, |

**תא שטח 5**:

* גודל תא השטח הינו 376 דונם.

|  |  |
| --- | --- |
| עפ"י תמ"א/35 | בתשריט המרקמים נמצא תא השטח בתחום מרקם כפרי ,ובתשריט הנחיות סביבתיות לא נקבעו הנחיות מגבילות.  |
| תמ"א 22 | לא קיימות מגבלות על תא השטח |
| תמ"א 8  | לא קיימות מגבלות על תא השטח |
| תממ/3/2 | לא קיימות מגבלות על תא השטח |
| תוכנית אב שטחים פתוחים | השטח נמצא בתחום אזור מוטה פיתוח חקלאי, |

**תא שטח 6** :

* גודל תא השטח הינו 438 דונם.

|  |  |
| --- | --- |
| עפ"י תמ"א/35 | בתשריט המרקמים נמצא תא השטח בתחום מרקם כפרי, ובתשריט הנחיות סביבתיות לא נקבעו הנחיות מגבילות.  |
| תמ"א 22 | לא קיימות מגבלות על תא השטח |
| תמ"א 8  | לא קיימות מגבלות על תא השטח |
| תממ/3/2 | לא קיימות מגבלות על תא השטח |
| תוכנית אב שטחים פתוחים | השטח נמצא בתחום אזור מוטה פיתוח חקלאי, |